REGULAMENTUL DE ORGANIZARE ŞI FUNCŢIONARE
al

CONSILIULUI CONSULTATIV PE PROBLEME DE TINERET

Capitolul I- DISPOZIŢII GENERALE

Art. 1. – Consiliul Consultativ pe probleme de tineret, denumit în continuare CCPT, este structură consultativă pe probleme de tineret, fără personalitate jurudică, ce funcţionează pe lângă Primăria Municipiului Timişoara.


Art. 2. – CCPT îşi desfăşoară activitatea în baza HCL .................. de înfiinţare şi a prevederilor prezentului Regulament de Organizare şi Funcţionare, denumit în continuare ROF şi în conformitate cu reglementările legislaţiei naţionale şi europene în vigoare.


Art. 3. – CCPT reprezintă forul consultativ pe lângă Primăria Municipiului Timioara,  care funcţionează pe baza dialogului structurat în ceea ce priveşte elaborarea şi monitorizarea aplicării politicilor publice în domeniul tineretului la nivel local.

Capitolul II- COMPONENŢĂ


Art. 4. – Din cadrul CCPT pot face parte reprezentanţi ai structurilor de tineret cu activitate la nivelul Municipiului Timişoara astfel:
a) Preşedintele Fundaţiei Judeţene pentru Tineret;

b) Preşedinţii organizaţiilor studenţeşti;
c) Preşedinţii organizaţiilor neguvernamentale de tineret 

d) Preşedinţii structurilor sindicale adresate tinerilor;

e) Preşedinţii structurilor patronale adresate tinerilor;
f) Preşedintele Consiliului Judeţean al Elevilor

g) Primarul- Consiliul Local al Tinerilor
h) Câte un reprezentant din partea fiecărui grup informal de tineret recunoscut de Primăria Timişoara 

i) Preşedinţii structurilor de tineret ale partidelor politice
Art. 5. - Înscrierea în CCPT se va face prin adeziune scrisă depusă la Secretariatul CCPT.
Capitolul III- COMPETENŢE
Art. 6. – (1) Principalele domenii de lucru abordate de CCPT sunt următoarele:
a) cultură;

b) educaţie şi formare;

c) ocuparea forţei de muncă şi antreprenoriat;

d) participare şi activităţi de voluntariat;
e) sport, sănătate şi mediu;
f) incluziune socială şi susţinerea tinerei familii.
(2) În funcţie de priorităţile stabilite, CCPT poate stabili alte domenii de lucru, în baza hotărârii plenului CCPT.

Capitolul IV-DREPTURILE ŞI OBLIGAŢIILE STRUCTURILOR COMPONENTE

Art. 8. – Structurile cu reprezentare în CCPT au următoarele drepturi:

a) dreptul de a desemna reprezentanţi delegaţi, cu drept de vot, în cadrul plenului CCPT;
b) dreptul de a vota, prin reprezentanţii lor, în cadrul plenului CCPT;

c) dreptul de a propune şi de a participa la activitatea CCPT;

d) dreptul de a fi informate cu privire la activitatea CCPT;

e) dreptul de a se retrage din CCPT;

f) dreptul de a desemna membri pentru Comisiile de lucru CPT.

Art. 9. – Structurile cu reprezentare în CCPT au următoarele obligaţii:

a) obligaţia de a respecta prezentul Regulament;

b) obligaţia de a desemna reprezentanţi la şedinţele plenare CCPT;

c) obligaţia de a-şi informa membrii cu privire la problemele dezbătute în cadrul şedinţelor CPT;
d) obligaţia de a respecta deciziile CCPT, în cazul în care acestea nu contravin statutelor proprii;

e) obligaţia de a răspunde convocărilor la sesiuni, la termenul stabilit;

f) obligaţia de a nu acţiona în numele CCPT fără a avea un mandat în acest sens;

g) obligaţia de a-şi anunţa în scris retragerea din CCPT;

Capitolul V- STRUCTURA ORGANIZATORICĂ
Secţiunea 1
 Structuri interne

Art. 10. – Structurile interne ale CCPT sunt următorele:

a) Plenul;
b) Comisiile de lucru;

c) Secretariatul.

Secţiunea a 2-a
 Plenul

Art. 11. – (1) Plenul este structura internă de conducere, cu rol deliberativ, a CCPT.


(2) Plenul este format din totalitatea reprezentanţilor structurilor ce intră în componenţa CCPT, după cum urmează: câte un reprezentant din partea tuturor structurilor de tineret la nivel local, cu sau fără personalitate juridică.

(3) Membrii reprezentanţi în Plen pot fi doar tineri, conform legislaţiei în vigoare. 

Art. 12. – Plenul are următoarele atribuţii:
a) propune Primăriei Muninicipiului Timişoara modificarea prezentului Regulament;

b) stabileşte componenţa comisiilor de lucru;

c) adoptă rezoluţii şi recomandări privind temele de interes dezbătute cu incidenţă în domeniul tineretului.


Art. 13. – (1) Plenul se întruneşte o dată pe lună, preferabil în ultima zi de joi a fiecărei luni, sau în sesiune extraordinară ori de câte ori este necesar, convocarea se va face în scris de către Primăria Municipiului Timisoara, de către Secretariatul CCPT sau de cel puţin 1/3 din membrii cu drept de vot.


(2) convocarea plenului în sesiune ordinară se face cu cel puţin 7 zile calendaristice înaintea datei stabilite pentru desfăşurarea acesteia, iar în sesiune extraordinară cu cel puţin 3 zile calendaristice înainte; convocarea poate fi reprogramată de către Primăria Municipiului Timişoara din motive obiective.

(3) Sesiunea plenului se consideră regulamentară, la prima întrunire, numai în prezenţa a minimum jumătate plus unu din membrii cu drept de vot, iar la a doua întrunire în prezenţa a minimum 1/3 plus unu din numărul membrilor cu drept de vot. În cazul în care nu se întruneşte cvorumul necesar, sesiunea se va amâna pentru o dată ulterioară, ce va fi comunicată de Secretariatul CCPT.


(4) La sesiunile ordinare sau extraordinare ale plenului pot participa, ca invitaţi, câte un reprezentant din partea oricărei structuri de / pentru tineret care îşi manifestă interesul de a participa la respectiva sesiune, precum şi alte persoane care primesc acest statut în plen, cu aprobarea Primăriei Municiupiului Timişoara; aceştia nu au drept de vot şi pot interveni în dezbateri numai cu acordul conducătorului de şedinţă.


(5) Reprezentanţii Primăriei Municipiului Timişoara şi Direcţiei Judeţene pentru Sport şi Tineret Timiş sunt participanţi de drept la şedinţele plenului.

Art. 14. - (1) Plenul adoptă hotărâri în vederea exercitării atribuţiilor sale.


(3) Hotărârile plenului se adoptă prin consens. În cazul în care nu poate fi realizat consensul hotărârile se vor adopta cu votul majorităţii.


(4) Modificarea ROF se face numai cu avizul PMT, la propunerea a minim 1/2 din membrii cu drept de vot ai plenului, iar pentru aprobare este necesar votul majorităţii.
Secţiunea a 3-a
Comisiile de lucru

Art. 15. – (1) Comisiile de lucru sunt structuri interne de specialitate, fiecare dintre acestea acţionând pe câte un domeniu de lucru prevăzut în ROF sau stabilit de plen.


(2) O comisie de lucru este formată din reprezentanţii aleşi din rândul membrilor plenului.

(3) Un membru al plenului nu poate face parte din mai multe comisii de lucru.


Art. 16. – Comisiile de lucru au ca atribuţie principală elaborarea strategiilor şi politicilor în domeniile de lucru prevăzute în ROF, precum şi în alte domenii considerate prioritare de către plen.


Art. 17. – Modul de desfăşurare a activităţii Comisiilor se stabileşte de către plen.


Art. 18. – Pe lângă comisiile de lucru prevăzute mai sus, se poate hotărî înfiinţarea unor comisii cu caracter temporar, pentru a lucra pe teme specifice, considerate prioritare de către plen, pe domenii de interes care nu sunt prevăzute în ROF.

Secţiunea a 4-a

Secretariatul


Art. 19. – Secretariatul este asigurat de către Direcţia Comunicare din cadrul Primăriei Municipiului Timişoara.

Art. 20. – Secretariatul are următoarele atribuţii:

a) alcătuieşte procesele-verbale ale sesiunilor plenului;

b) ţine evidenţa documentelor CCPT;

c) convoacă sesiunile de lucru conform Art. 13.
Capitolul IV

DISPOZIŢII TRANZITORII ŞI FINALE


Art. 21. – Secretariatul CCPT verifică dacă structurile aplicante respectă condiţiile de eligibilitate prevăzute la art. 4 pentru a intra în componenţa CCPT, pe baza documentelor justificative înaintate.


Art. 22. – Prevederile prezentului ROF au la bază Legea tinerilor 350/2006 şi se completază cu alte documente legislative în vigoare.

